|  |
| --- |
| **LÄÄNEMAAL, RIDALA VALLAS, KILTSI KÜLAS, KAITSELIIDU KILTSI ÕPPEKESKUSE KINNISTUL ASUVATE LAMMUTUSJÄÄTMETE (KIVIMATERJAL) VÕÕRANDAMISEKS KORRALDATAVA KIRJALIKU ENAMPAKKUMISE TINGIMUSED JA LÄBIVIIMISE KORD**  Kaitseliit võõrandab Kaitseliidu seaduse §77 lg 1 ja lg 4; riigivaraseaduse 3. ja 4. peatüki, Kaitseliidu keskjuhatuse 06.02.2014 otsuse nr K-0.1-1/14/2678PR ja Lääne maleva juhatuse 05.09.2014 otsuse nr LN-0.1-2/14/16255PR alusel Kaitseliidule kuuluval kinnistul Läänemaal, Ridala vallas, Kiltsi külas, Kiltsi Õppekeskuses (katastritunnus 67401:001:0580) asuvad lammutusjäätmed (kivimaterjal fraktsiooniga 0-80 mm).  Enampakkumise korraldaja: Kaitseliit 10142 Tallinn Toompea tn 8 Kontaktisik on Kaitseliidu peastaabi üldosakonna jurist Anti Ehatamm Kontaktandmed: Tel: 717 9022 E-mail: anti.ehatamm@kaitseliit.ee.  **Pakkujal on kohustus varaga tutvuda** selle asukohas, milleks tuleb eelnevalt leppida kokku aeg enampakkumise korraldaja esindajatega:  Kaitseliidu Lääne maleva tagalajuhataja  kontaktandmed: Tel: +372 5740 2137  E-post: siim.jeeberg@kaitseliit.ee.  1. Vara on Kaitseliidu omand, vara ei ole arestitud, selle suhtes ei ole vaidlusi, vara ei ole koormatud kolmandate isikute õigustega.  2. Vara võõrandatakse kirjaliku enampakkumise teel vastavalt käesolevale võõrandamise kirjaliku enampakkumise tingimustele ja läbiviimise korrale.  3. Kinnistul on lammutusjäätmeid (kivimaterjali fraktsiooniga 0-80 mm) hinnanguliselt **6000 tonni**.  4. Vara võõrandatakse kogumahus.  5. Enampakkumise alghind on 2 EUR/tonn, millele lisandub käibemaks 20%.  6. Enampakkumisel osalevad isikud on kohustatud tasuma lepingu sõlmimise **tagatiseks 1440 EUR** (10% alghinnast) Kaitseliidu arveldusarvele SEB pank a/k: EE461010022002422007,viitenumber 62020100012 **hiljemalt 21.03.2016 kella 17.00ks**. Tagatisraha võetakse arvesse ostuhinna osalise tasumisena.  7. Vara omanik on nõus ladustama võõrandatavat vara Kaitseliidu kinnistul (Läänemaa, Ridala vald, Kiltsi küla, Kiltsi Õppekeskus, katastritunnus 67401:001:0580) **kuni 31.01.2017**, kuid Kaitseliit ei teosta võõrandatavale varale mehitatud või tehnilist valvet.  8. Kirjalik enampakkumine/pakkumuste avamine toimub Kaitseliidu Lääne maleva staabihoones, Haapsalu, Lahe tn 17, **22.03.2016 algusega kell 10.00.**  9. Enampakkumisel osaleja esitab müügi korraldajale kinnise ümbriku, millele on märgitud, järgmisi andmeid:  Kaitseliit Toompea tn 8, 10142, Tallinn Kirjalik enampakkumine "Kiltsi lammutusjäätmed“ Juriidilise isiku nimi (või füüsilise isiku nimi), juriidilise isiku registrikood, aadress, sidevahendite andmed "PAKKUMUS” "Mitte avada enne 22.03.2016 a kell 10.00.”  10. Pakkumus tuleb esitada aadressil Haapsalu, Lahe tn 17 valvelauda tööpäevadel E-N 8.00-16.45, R 8.00-14.00. **Pakkumus tuleb esitada hiljemalt 22.03.2016 kell 09.55.** Posti teel saadetud ümbrik peab olema Kaitseliidu Lääne malevasse saabunud enne avamise kellaaega.  11. Ümbrikus peavad sisalduma järgmised dokumendid: 11.1 pakkuja nimi, elu- või asukoht, kontaktandmed; 11.2 avaldus müüdava vara ostmiseks enampakkumisel kehtinud tingimustel; 11.3 tõend tagatisraha tasumise kohta; 11.4 sõnade ja numbritega kirjutatud konkreetne arvuline pakkumissumma; 11.5 pakkumise tegemise kuupäev, pakkumise esitaja allkiri, juriidilise isiku ja füüsilise isiku esindaja puhul volikiri.  12. 15 minutit pärast pakkumiste esitamise tähtaja möödumist avab Kaitseliidu Lääne maleva pealiku käskkirjaga nimetatud komisjon enampakkumisele esitatud ümbrikud. Kõik tähtajaks laekunud pakkumised avatakse nende registreerimise järjekorras, allkirjastatakse komisjoni esimehe poolt ja kantakse enampakkumise protokolli. Pakkumiste avamine on avalik ja selle juures võivad viibida kõik pakkumiste esitajad.  13. Kui enampakkumisele ei esitatud ühtegi pakkumist või kui ühtki pakkumist enampakkumisele ei lubata, loeb komisjon enampakkumise nurjunuks.  14. Pakkumised, mis ei ole tähtajaks laekunud või ei vasta käesolevas korras nimetatud nõuetele, enampakkumises ei osale. Tähtaegselt esitatud, kuid nõuetele mittevastava pakkumise kohta tehakse enampakkumise protokolli märge selle mitteosalemise põhjuse kohta.  15. Enampakkumise võitjaks on enampakkumisel osaleja, kes tegi suuruselt kõige kõrgema pakkumise. Kui 2 või enam enampakkumises osalejat on teinud võrdse kõrgema pakkumise, korraldatakse nende vahel 10 päeva jooksul täiendav enampakkumise voor. Täiendav voor viiakse läbi kirjalikult sama komisjoni poolt, kui müügi korraldaja vastavalt ei otsusta korraldada suulist enampakkumist või muuta komisjoni koosseisu. Täiendava vooru alghinnaks on esimeses voorus pakutud kõrgeim pakkumine.  16. Kirjaliku enampakkumise võitja ja paremuselt teise pakkuja nime ning nende pakkumised teeb korraldaja kõigile pakkumiste esitajatele kirjalikult teatavaks viie päeva jooksul pärast enampakkumise toimumist.   17. Kolme päeva jooksul pärast enampakkumise tulemuste teatavakstegemist on enampakkumisel osalejatel ning teistel asjaosalistel õigus esitada komisjonile proteste enampakkumise läbiviimise kohta. Komisjon registreerib saadud protestid ja esitab koos oma seisukohaga kahe päeva jooksul müügi korraldajale, kes kolme päeva jooksul teeb otsuse protesti rahuldamise või rahuldamata jätmise kohta. Protestid tuleb esitada Kaitseliidu Lääne maleva staapi aadressil Lahe tn 17, Haapsalu. 18.Kaitseliidu keskjuhatus kinnitab ühe kuu jooksul alates enampakkumise toimumisest enampakkumise tulemused, jätab need kinnitamata või tunnistab enampakkumise nurjunuks.   19.Enampakkumise tulemused jäetakse Kaitseliidu keskjuhatuse poolt kinnitamata, kui: 19.1 enampakkumise läbiviimisel rikuti oluliselt enampakkumise protseduuri; 19.2 selgub, et kirjaliku enampakkumise võitjal ei olnud õigust enampakkumisest osa võtta; 19.3 enampakkumisel osalejana ei registreerunud ühtegi isikut või ei esitatud nõuetele vastavat pakkumist; 19.4 enampakkumisel ilmnes osalejate kokkulepe või kooskõlastatud tegevus, mis mõjutas või võis oluliselt mõjutada enampakkumise tulemust; 19.5 enampakkumisel rikuti õigusaktidega sätestatud korda enampakkumise tulemust mõjutanud ulatuses; 19.6 vähemalt ühel osalejal ei olnud õigust enampakkumisest osa võtta ja nimetatud isiku või isikute osavõtt mõjutas oluliselt enampakkumise tulemust; 19.7 võitis pakkumine, mis on Kaitseliidu jaoks majanduslikult vastuvõetamatu.  20. Enampakkumiste tulemuste kinnitaja peab enampakkumise kinnitamata jätmise põhjused formuleerima ja kirjalikult vormistama. Enampakkumise kinnitamata jätmise kohta peab ta enampakkumise protokollile tegema kirjaliku märke, lisades samas ka otsuse kuupäeva ning enampakkumise kinnitamata jätmise põhjusi fikseeriva dokumendi asukoha.  20. Enampakkumise nurjunuks tunnistamise korral: 20.1 ostu müügilepingut ei sõlmita; 20.2 isikule, kes põhjustas enampakkumise nurjumise või tulemuste kinnitamata jätmise, tagatisraha ei tagastata.  21. Enampakkumise tulemuste mittekinnitamisel enampakkumise protseduurireeglite rikkumise või riigivaraseaduse, käesoleva korra ja teiste õigusaktide nõuete rikkumise tõttu müügi korraldaja süül kohustub müügi korraldaja tagastama osavõtjale tema tasutud tagatisraha täies ulatuses. Müügi otsustajal on õigus süüdlastelt tekkinud kahju sisse nõuda.  22. Enampakkumise tulemuste kinnitamisel võetakse enampakkumise võitja poolt enne enampakkumise algust sissemakstud tagatisraha arvesse tasaarvestusel ostetava vara eest tasumisel. Teistele enampakkumisest osavõtjatele tagastab enampakkumise korraldaja nende makstud tagatisraha täies ulatuses hiljemalt 5 tööpäeva jooksul pärast enampakkumise tulemuste kinnitamist.   23. Kaitseliidu keskjuhatus otsustab ühe kuu jooksul avaliku enampakkumise tulemuste kinnitamata jätmisest, kas korraldada uus enampakkumine, lükata enampakkumine edasi või loobuda uuest enampakkumisest.  24. Kahe kuu jooksul pärast enampakkumise tulemuste kinnitamist sõlmitakse enampakkumise võitjaga ostu-müügileping arvestades käesolevas korras esitatud tingimusi.  25. Ostu-müügilepingut ei sõlmita, kui:  25.1 Kaitseliidu keskjuhatus ei kinnita enampakkumise tulemusi; 25.2 ilmnevad seaduslikud takistused, mille tõttu lepingu sõlmimine ei ole võimalik kolme (3) kuu jooksul arvates enampakkumise tulemuste kinnitamisest. 26. Kui ostu-müügileping jääb sõlmimata avalikul enampakkumisel osaleja tegevuse tõttu (enampakkumine nurjus või jäeti enampakkumise tulemused kinnitamata), siis jääb enampakkumise võitja poolt tasutud tagatisraha kinnistu omanikule, millega lõpevad poolte vastastikused õigused ja kohustused. Täiendavaid hüvitisi ei maksta ning kahjusid ei korvata.  27. Kui ostu-müügileping jääb sõlmimata muu põhjuse tõttu, tagastab enampakkumise korraldaja enampakkumise võitjale tagatisraha, millega lõpevad poolte vastastikused õigused ja kohustused. Täiendavaid hüvitisi ei maksta ning kahjusid ei korvata.  28. Lepingu sõlmimisest kõrvalehoidmisel võib Kaitseliit avaliku enampakkumise tulemused tühistada.  29. Kui enampakkumisel osaleb isik, kellel ei ole õigust enampakkumisel osaleda, on ta kohustatud hüvitama kõik enampakkumise tulemuste kinnitamatajätmisega enampakkumise korraldajale või Kaitseliidule tekkivad kulutused ja kahjud, samuti ei tagastata talle tagatisraha.  30. Kui avaliku enampakkumise võitja ei ole tähtaegselt lepingut sõlminud või lepingu täitmise tagatist esitanud, võib sõlmida lepingu paremuselt teise pakkumise teinud isikuga. Korraldaja määrab lepingu sõlmimise tähtaja, mis võib olla kuni üks kuu.  31. Avaliku enampakkumise tulemuste tühistamise korral ei tagastata enampakkumise võitja makstud tagatisraha. Tühistamise otsuse järel otsustatakse ühe kuu jooksul uue enampakkumise korraldamine, enampakkumise edasilükkamine või uuest enampakkumisest loobumine. |